આ બેઠકમાં સાંસદો અને ધારાસભ્યો હાજર રહ્યા હતા. એઆઈએડીએમકે તરફથી તમામ સાંસદોને દિલ્હીથી ચેન્નઈ પહોંચી જવા સલાહ આપવામાં આવી છે. રાષ્ટ્રપતિ પ્રણવ મુખરજીએ ટ્વિટ કરીને જયલલિતાની તબિયત સારી થઈ જાય તેવી શુભકામના પાઠવી છે. કેન્દ્રીય ગૃહપ્રધાન રાજ્યપાલ વિદ્યાસાગર રાવને મુંબઈથી ચેન્નઈ તાત્કાલિક પહોંચી જવા જણાવ્યું હતું. જયલલિતાને ૨૨ સપ્ટેમ્બરના રોજ હોસ્પિટલમાં દાખલ કરવામાં આવ્યા હતા અને કેટલાય ડોક્ટરોએ તેમનો ઈલાજ કર્યો હતો. જેમાં બ્રિટનથી આવેલા નિષ્ણાત ડોક્ટરોનો સમાવેશ થતો હતો. સપ્તાહો સુધી આઈસીયુમાં રહ્યા બાદ થોડા િદવસ પહેલા તેમણે સ્પેશિયલ વોર્ડમાં રાખવામાં આવ્યા હતા. ત્યાર બાદ જયલલિતાએ સ્વયં પોતાની તબિયતમાં થયેલા સુધારાને પુનર્જન્મ ગણાવ્યો હતો અને જણાવ્યું હતું કે તેઓ જેમ બને તેમ સ્વસ્થ્ય થઈને કામ પર આવી જવા માંગે છે.